દિલ્હી કે જ્યાં દેશ ભરના લોકો વસે છે ત્યાં છેલ્લા કેટલાક સમયથી અનેક ગેંગ સક્રિય બની છે. દિલ્હીમાં એક જી.બી. રોડ છે જે રેડ લાઈટ એરિયા તરીકે જાણીતો છે. અંડરવર્લ્ડનો લાગે છે ત્યાં સુધી દક્ષિણ અને પૂર્વ દિલ્હી અને તેની પેલે પાર આવી ગેંગ્સ સક્રિય છે અને વખતો વખત ગેંગવોર પણ ફાટી નીકળે છે. દિલ્હીમાં ગેંગ્સના ઉદય થવાનું એક કારણ દિલ્હીનો વધી રહેલો વિસ્તાર છે. દિલ્હી વિસ્તરી રહ્યું છે તેથી ભૂમાફિયાઓ પણ સક્રિય થયા છે. લોકોની જમીનો પર અડ્ડા જમાવવાથી માંડીને ખંડણી અને અપહરણ જેવાં ગુનાઓ કરતી ગેંગ્સ હવે મેદાનમાં છે. રિયલ એસ્ટેટ અને ફાઈનાન્સના ધંધા વિકસાવવાની સાથે આવા ગુનેગારો પણ વિકસ્યા છે.